**ПЪЛНО ОПИСАНИЕ НА ПРЕДМЕТА НА ПОРЪЧКАТА**

**“Доставка на готови закуски и готов топъл обяд за учениците в ОУ "Св. Св. Кирил и Методий" - с. Калековец за учебната 2016/2017 г.”**

Доставка на готови закуски и готови обедни ястия за деца в подготвителната група (целодневна организация на предучилищната подготовка) и за ученици в Основно училище „Св. Св. Кирил и Методий“ – с. Калековец, общ. „Марица“ – Пловдив, обл. Пловдив, за учебната 2016/2017 г., както следва:

1. сутрешна закуска за децата от подготвителната група (целодневна организация на предучилищната подготовка) и за учениците от първи до четвърти клас, като броят на порциите ще бъде уточняван със заявка от възложителя според броя на децата и учениците, които през съответния ден ще консумират храната, прогнозен брой учебни дни – 170 за учебната 2016/2017 г., за около 162 деца и ученици;

2. подкрепителна закуска преди обяда, съставена от плод/плодове – само за децата от подготвителната група (целодневна организация на предучилищната подготовка), за около 26 деца, като броят на порциите ще бъде уточняван със заявка от възложителя според броя на децата, които през съответния ден ще консумират храната, прогнозен брой учебни дни – 130 за учебната 2016/2017 г.;

3. следобедна закуска за децата от подготвителната група (целодневна организация на предучилищната подготовка) – прогнозен брой деца: около 26 деца, като броят на порциите ще бъде уточняван със заявка от възложителя според броя на децата, които през съответния ден ще консумират храната, прогнозен брой учебни дни – 170 за учебната 2016/2017 г.,

като сутрешната закуска и следобедната закуска за един учебен ден трябва да бъдат различни като меню;

4. готова за консумация храна за обяд, състояща се от:

а) „първо ястие“ – (топла супа, таратор, др.);

б) „второ ястие“ – основно топло обедно ястие;

г) „трето ястие“ – десерт,

доставено в термо съдове и с пакетирани прибори за еднократна употреба, заедно с по 1 филия хляб към всяка порция, предназначена само за децата от подготвителната група (целодневна организация на предучилищната подготовка), за около 26 деца, и отговаряща на нормативните изисквания за грамаж, калоричност и др. за тази възрастова група, като броят на порциите ще бъде уточняван със заявка от възложителя според броя на децата, които през съответния ден ще консумират храната, прогнозен брой учебни дни – 170 за учебната 2016/2017 г.;

5. топло основно ястие за обяд в термо съдове и с пакетирани прибори за еднократна употреба, с по две филии хляб към всяка порция, за учениците от полуинтернатните групи от І до ІV клас, като броят на порциите ще бъде уточняван със заявка от възложителя според броя на учениците, които през съответния ден ще консумират храната, прогнозен брой учебни дни – 170 за учебната 2016/2017 г.;

6. топло основно ястие за обяд в термо съдове и с пакетирани прибори за еднократна употреба, с по две филии хляб към всяка порция, за учениците от полуинтернатните групи от V до VІІ клас, като броят на порциите ще бъде уточняван със заявка от възложителя според броя на учениците, които през съответния ден ще консумират храната, прогнозен брой учебни дни – 170 за учебната 2016/2017 г.,

при прогнозен брой ученици в полуинтернатните групи от І до VІІ клас: общо 150 ученици.

7. готови за консумация супа и десерт от обяд – за учениците, които предварително, по тяхно желание и със собствени средства, са си закупили купони от ИЗПЪЛНИТЕЛЯ за предстоящата седмица, при условията на свободна консумация.

Общата прогнозна стойност на доставките по т. 1 – 6 е 63 000 лв. с ДДС.

Броят на децата от подготвителната група и на учениците от начален и среден курс, които ще консумират доставената храна, варира. Затова броят порции закуски и обедни ястия с хляб за всеки учебен ден ще се определя според броя деца и ученици, които ще ги консумират през съответния учебен ден.

**Самостоятелно обособени позиции НЯМА в настоящата поръчка.**

**Място на изпълнение:** ученическия стол за хранене в Основно училище „Св. Св. Кирил и Методий” – с. Калековец, ул. Демокрация 9, общ. Марица, обл. Пловдив.

**Срок за изпълнение на поръчката:** доставките на закуските и на обядите ще се извършва по време на учебната 2016/2017 г. – от 15.09.2016 г. до 15.06.2017 г., но по отношение на задължението на възложителя за плащане на доставките, извършени през месец юни 2017 г., срокът е до 22.06.2017 г.

**Начин на плащане:** За доставените според договорните и нормативни условия закуски и обяд, приети без рекламация от възложителя, плащанията се извършват в срок 5 работни дни след представяне на фактура, по банкова сметка, посочена от изпълнителя. Фактурата се представя за доставките, извършени за един месец, след изтичането на този месец. Издават се отделни фактури за доставените закуски, и отделни – за доставените обедни ястия. Авансови плащания не се предвиждат.

Отделно се доставят и супа и десерт към обяда за ученици, които предварително (предходната седмица) са закупили купони за целта от изпълнителя, с техни средства срещу издадена от изпълнителя касова бележка.